தேர்தல் முடிந்ததும், சில மூத்த பத்திரிக்கையாளர்கள் உட்பட, பலரும், அதிமுக இப்படி ஒரு வெற்றியை பெற வாய்ப்பே இல்லை, திமுகவை வீழ்த்த முடியாது, பணம் கொடுத்து விட்டார்கள், வென்று விடுவார்கள் என்று பேசினார்கள். ஆனால் சவுக்குக்கு மட்டும், மக்கள் மீது அபார நம்பிக்கை இருந்தது. மக்கள் முட்டாள்கள் அல்ல தோழர்களே….. 1975ல் இந்திரா காந்தி, நெருக்கடி நிலையை அமல் படுத்திய போது, நாடு முழுவதும் கோபம் எழுந்தது. அதற்குப் பிறகு, 1977ல் நெருக்கடி நிலை முடிந்து தேர்தல் வந்த போது, அசைக்க முடியாதவர், வீழ்த்தப் பட முடியாதவர் என்று கருதிய இந்திரா காந்தியை மக்கள் வீழ்த்தவில்லையா ? இப்போது இருப்பது போல தொலைத் தொடர்பு வசதிகள் இல்லாத காலம். வானொலி மட்டும் தான். டிவி கூட இல்லை. அதனால், மக்கள் மீது சவுக்குக்கு எப்போதும் நம்பிக்கை உண்டு. மக்களே பிரதானம். எத்தனை பணம் கொடுத்தாலும், அவர்களை பிச்சைக்காரர்களாக கருதினாலும், எப்படி ஒரு தண்டனையை திமுகவுக்கு கொடுத்திருக்கிறார்கள் பார்த்தீர்களா ?